| Aguia peixeira |
| --- |
| Exemplar no Parque Nacional de Nagarhole
 |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Accipitriformes ou Falconiformes |
| Familia: | **Pandionidae**Sclater e Salvin, 1873 |
| Xénero: | ***Pandion***Savigny, 1809 |
| Especie: | ***P. haliaetus*** |

 |
| Nome binomial |
| '**Pandion haliaetus'**(Linnaeus, 1758) |
| Distribución global de Pandion haliaetusDistribución global de *Pandion haliaetus*Distribución global de *Pandion haliaetus* |

A **aguia peixeira** (*Pandion haliaetus*) é unha ave rapaz bastante grande e especializada en capturar peixes.

Anatomía
--------

A aguia peixeira ten a plumaxe do peito branca, ás longas e estreitas que presentan nas extremidades pulseiras negras, o que lle dá unha aparencia distintiva. Está moi ben adaptada para o seu réxime alimentario: pode pechar o nariz para evitar a entrada da auga e as dedas están provistas dunha especie de escamas puntiagudas que lle facilitan ao agarre das presas. O seu voo é lento, alternando o planeo e o bater de ás. Aniña nos lagos e lagoas de auga doce, ás veces nas costas.

Habitualmente as femias son menos filopátricas cós machos, é dicir teñen menos apego cós machos ó territorio de nacemento, polo que adoitan ser estas as que se incorporan ó territorio controlado por un macho. Emparéllanse de por vida; en marzo comezan un período de cinco meses de colaboración para construír o niño e coidaren aos aguiachos. As femias poñen 3 ou 4 ovos a fins de abril, chócanos durante cinco semanas, e os aguiachos comezan a voar oito semanas despois da eclosión. As aguias peixeiras que aniñan en Europa pasan o inverno en África. As do Canadá e os Estados Unidos invernan en América do Sur; os de Australia non migran.

Unha aguia peixeira (*Pandionidae*) preparándose para mergullar. Foto feita polo Centro Espacial John F. Kennedy.
 *Pandion haliaetus*
Dende o século XIX sufriron unha forte persecución, que se prolongou ata os anos 70 do século XX. Por aquel entón as aguias peixeiras estiveron a piques de se extinguir, pero dende a prohibición do DDT e políticas proteccionistas en moitos países dende 1970 a súa poboación está a se recuperar.

En Europa hai arredor de 8.000 parellas, sobre todo en Escandinavia, Escocia e Rusia. Na Península Ibérica só se reproduce nas Baleares, Canarias e Chafarinas, con arredor de 30 parellas. En Galicia é unha especie moi rara, tan só se pode ver nas épocas de migracións, sobre todo no esteiro do Miño.

En América hai de 20.000 a 30.000 parellas.

Notas
-----

1. ↑  BirdLife International (2013). "*Pandion haliaetus*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 de novembro de 2013.
2. ↑  Penas Patiño, Xosé M.; Pedreira López, Carlos (2004). *Guía das aves de Galicia*. Ilustrado por Calros Silvar. Baía Edicións. ISBN 84-96128-69-5.
3. 1 2 3  Casado E. e outros (Marzo 2016). "El águila pescadora: conecta!". *Quercus* **361**.

Véxase tamén
------------

### Outros artigos

* Catálogo galego de especies ameazadas

|  |  |
| --- | --- |
| Control de autoridades | 
* Wd: Q25332
* BRE: 3623910
* EBID: ID
* GEC: 0156550
* GND: 4275389-2
* LCCN: sh85095938

 |

|  |  |
| --- | --- |
| Identificadores taxonómicos | 
* ADW: Pandion\_haliaetus
* Avibase: 5BCF1891777ED3D3
* BioLib: 8540
* BirdLife: 22694938
* CMS: pandion-haliaetus
* DORIS: 2749
* Dyntaxa: 100096
* eBird: osprey
* EPPO: PNDNHA
* EUNIS: 1176
* FE: 96736
* FE-New: ID
* Fossilworks: 368439
* GBIF: 2480726
* GNAB: osprey
* IBC: ID
* iNaturalist: Frank
* IRMNG: 11334237
* ITIS: 175590
* IUCN: 22694938
* NBN: NBNSYS0000000292
* NCBI: 56262
* Soortenregister: 139454
* Species+: 10360
* TAXREF: 2660
* WoRMS: 159377
* Xeno-canto: Pandion-haliaetus

 |

|  |  |
| --- | --- |
| Identificadores | 
* UMLS: C0325576

 |